Hanne Tveter

Hanne Tveter (født 1974) er en norsk jazzvokalist fra Skarnes som har gitt ut flere plater med spanske og latinamerikanske musikere.

Som barn bodde hun en del i utlandet, blant annet i Mexico. Hun gikk musikklinjen på Stange videregående skole og deretter på Toneheim folkehøgskole. Hun studerte syv år ved Barratt Due musikkinstitutt i Oslo og har en spesialisering i musikkteater fra Bårdar Akademiet.

Utover å ha vært instruktør på musikkskolen i Lørenskog har hun hatt egen kvintett med jazzstandarder og siden 2010 stått i bresjen for ensemblet Borboleta. Hun har også turnert for Riksscenen.

Hun driver plateselskapet Musikkmakeriet.

Utgivelser 
 2002: Elementer
 2008: My letter to the world, Musikkmakeriet – tekster av Emily Dickinson (1830–1886), tonesatt av Finn Evensen (født 1960)
 2011: Cruxando Fronteraz / Å krysse grenser (dobbeltplate) – jazz og klassikere fra Latinamerika og norsk folkemusikk. Produsert av Sverre Indris Joner, med Hildegunn Øiseth (født 1960) på bukkehorn.
 2011: Noche de pazz (EP) – med blant annet «Glade jul»
 2015: Samba for alle – med Borboleta
 2015: Oslo—Madrid – flamencojazz
 2016: My footprints
 2017: Mexico en mi, Musikkmakeriet

Referanser 

Norske jazzvokalister
Personer fra Sør-Odal kommune
Fødsler i 1974